Source: https://www.bratislava.sk/sk/usmernovanie-investicnej-cinnosti
Timestamp: 2018-11-15 19:55:09+00:00
Document Index: 17401260

Matched Legal Cases: ['§ 45', '§ 140', '§ 140', '§ 4', '§ 12', '§ 29']

Bratislava | Usmerňovanie investičnej činnosti
Hlavné mesto prostredníctvom odborných oddelení usmerňuje investičnú činnosť na území:
vydáva územnoplánovacie informácie k spôsobu využitia územia na podklade platných územnoplánovacích dokumentov,
poskytuje odborné konzultácie pre verejnosť o možnosti a spôsobe využitia územia,
poskytuje odborné informácie k nevyhnutnému rozsahu dokumentácií, predkladaných k žiadostiam o vydanie stanoviska hlavného mesta ku konaniu podľa stavebného zákona,
pripravuje znenia záväzných stanovísk hlavného mesta v rámci územného konania a konania o dodatočnom povolení stavby,
koordinuje vyjadrenia odborných oddelení k dokumentáciám k územnému konaniu,
vyhodnocuje a vytvára databázy z vydaných územnoplánovacích informácií a stanovísk hlavného mesta v rámci územného konania,
kontroluje vydané územné rozhodnutia vo vzťahu k zneniu stanovísk hlavného mesta.
Od 1.10.2018 môže podávateľ žiadosti o vydanie záväzného stanoviska hlavného mesta k investičnej činnosti alebo investičného zámeru sledovať stav podania svojej žiadosti prostredníctvom aplikácie. Na prihlásenie do aplikácie musí podávateľ zadať prihlasovacie kódy, ktoré mu zašle Hlavné mesto po zaevidovaní jeho žiadosti.
„Podávateľovi – právnickej osobe“ je notifikačný email zasielaný automaticky
„Podávateľovi – fyzickej osobe“ je notifikačný email zasielaný po vyplnení tlačiva Súhlas so spracúvaním osobných údajov (tlačivo je k dispozícii v elektronickej verzii nižšie medzi prílohami a na podateľni hlavného mesta)
UPOZORNENIE: Bez riadne vyplneného tlačiva Súhlas so spracúvaním osobných údajov nebude „Podávateľovi - fyzickej osobe“ zaslaný email s prihlasovacími kódmi do aplikácie.
Hlavné mesto Slovenskej republiky Bratislava v zmysle príslušných ustanovení stavebného zákona a Štatútu hlavného mesta Slovenskej republiky Bratislavy, vydáva záväzné stanoviská hlavného mesta SR Bratislavy k investičnej činnosti, ktoré predkladajú stavebníci na stavebné úrady príslušných mestských častí.
Záväzné stanoviská sú významnými odbornými podkladmi pre stavebné úrady pri umiestňovaní a povoľovaní stavieb na území Bratislavy.
žiadostí o vydanie záväzného stanoviska hlavného mesta SR Bratislavy k investičnej činnosti v rámci územného konania a konania o dodatočnom povolení stavby v zmysle ustanovení stavebného zákona (príloha A).
žiadostí o vydanie stanoviska hlavného mesta SR Bratislavy k investičnému zámeru (príloha B).
Oddelenie usmerňovania investičnej činnosti na podklade podanej žiadosti zabezpečí primerane podľa charakteru žiadosti odborné stanoviská príslušných útvarov magistrátu. Následne pripraví záväzné stanovisko hlavného mesta SR Bratislavy k investičnej činnosti, resp. stanovisko hlavného mesta SR Bratislavy k investičnému zámeru.
Stav podania žiadosti o vydanie záväzného stanoviska
Konzultačné hodiny (k podaným žiadostiam)
Pri získavaní informácií je potrebné uviesť podacie číslo, resp. uviesť žiadateľa, číslo parciel a katastrálne územie, ktorého sa týka predmetná žiadosť.
Procesný krok
1. Podanie žiadosti a dokumentácie Žiadateľ (právnická alebo fyzická osoba)
2. Prijatie žiadosti a dokumentácie Podateľňa mesta (MHBA)
3. Posudzovanie dokumentácie
Pokiaľ nie je dokumentácia kompletná:
Vyžiadanie doplnenia dokumentácie / doplnenie dokumentácie
Odborné útvary mesta (MHBA)
Prípadné doplnenia dokumentácie realizuje žiadateľ
4. Vydanie záväzného stanoviska Primátor v mene mesta (HMBA)
Komu mám adresovať žiadosť?
Žiadosť je potrebné adresovať:
Magistrát hlavného mesta SR Bratislavy, oddelenie usmerňovania investičnej činnosti Primaciálne nám.1, P. O. Box 192, 814 99 Bratislava
Ktoré údaje musím uviesť v žiadosti?
žiadateľa - meno, priezvisko alebo názov spoločnosti, doručovaciu adresu, telefonický kontakt a mailovú adresu
investor (stavebník)
typ konania na stavebnom úrade, pre ktoré bude záväzné stanovisko podkladom – územné konanie, konanie o zmene dokončenej stavby, konanie o zmene stavby pred dokončením, konanie o dodatočnom povolení stavby (resp. konanie o dodatočnom povolení zmeny stavby) lokalizáciu stavby - ulica, číslo parcely a katastrálne územie
zodpovedného projektanta (kontaktné údaje, číslo autorizačného osvedčenia + pečiatka, okrem jednoduchých stavieb v zmysle § 45 ods. 6 písm. a/ SZ)
dátum spracovania projektovej dokumentácie (všetky jej súčasti musia mať uvedený jednotný dátum spracovania).
3 x situačný výkres súčasného stavu územia na podklade katastrálnej mapy so zakresle-ním predmetu územného rozhodnutia s okótovaním vzájomných odstupov stavieb a odstupov od hraníc susediacich pozemkov,
2 x dokumentáciu pre územné rozhodnutie (3 x v prípade väčších investičných zámerov) v rozsahu zodpovedajúcom ustanoveniam vyhlášky Ministerstva životného prostredia SR č. 453/2000 Z. z., ktorou sa vykonávajú niektoré ustanovenia stavebného zákona. Dokumentácia predkladaná hlavnému mestu musí byť vypracovaná v textovej a grafickej časti v rozsahu primeranom navrhovanému investičnému zámeru, opatrená autorizačnou pečiatkou (s výnimkou jednoduchých stavieb). Pre posúdenie je postačujúce priložiť časti: Sprievodná a Súhrnná technická správa, Celková situácia stavby, Koordinačná situácia stavby, Architektonicko – stavebné riešenie a Dopravné riešenie
1 x Súhlas so spracúvaním osobných údajov v prípade podania žiadosti o záväzné stanovisko „Podávateľ – fyzická osoba“
Čo musí obsahovať dokumentácia Architektonicko-stavebné riešenie, ktorá je súčasťou dokumentácie pre územné rozhodnutie?
Dokumentácia Architektonicko-stavebné riešenie, ktorá je súčasťou dokumentácie pre územné rozhodnutie, musí obsahovať podľa charakteru stavby, riešeného územia, platnej územnoplánovacej dokumentácie v tomto území a príslušného konania na stavebnom úrade písomnosti a dokumenty podľa časti A) Príloha A: Postup pri vybavovaní žiadostí o vydanie záväzného stanoviska hlavného mesta SR Bratislavy k investičnej činnosti v rámci územného konania a konania o dodatočnom povolení stavby v zmysle ustanovení stavebného zákona
Čo musí obsahovať dokumentácia Dopravné riešenie, ktorá je súčasťou dokumentácie pre územné rozhodnutie?
Dokumentácia Dopravné riešenie, ktorá je súčasťou dokumentácie pre územné rozhodnutie musí obsahovať písomnosti a dokumenty podľa časti B) Príloha A: Postup pri vybavovaní žiadostí o vydanie záväzného stanoviska hlavného mesta SR Bratislavy k investičnej činnosti v rámci územného konania a konania o dodatočnom povolení stavby v zmysle ustanovení stavebného zákona
Na základe akej legislatívy postupuje HMBA pri posudzovaní žiadosti?
Hlavné mesto SR Bratislava (HMBA) postupuje pri vydávaní záväzných stanovísk najmä na podklade § 140a ods. 2 až 4 a § 140b zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov, vykonávacích vyhlášok č. 453/2000 Z. z. a č. 532/2002 Z. z., § 4 ods. 3 písm. d) a písm. j) zákona Slovenskej národnej rady č. 369/1990 Zb. o obecnom zriadení v znení neskorších predpisov, § 12 a § 29 zákona Slovenskej národnej rady č. 377/1990 Zb. o hlavnom meste Slovenskej republiky Bratislave v znení neskorších predpisov, Územného plánu hlavného mesta Slovenskej republiky Bratislavy v znení neskorších zmien a doplnkov (všeobecne záväzné nariadenie hlavného mesta SR Bratislavy č. 4/2007 v znení neskorších predpisov), územných plánov zón, ako aj ďalších právnych predpisov odborného charakteru.
Ako funguje proces posudzovania žiadosti?
Po prekontrolovaní žiadosti a predloženej dokumentácie, prípadne jej doplnenia na podklade výzvy, resp. z vlastného rozhodnutia, dokumentáciu posúdia príslušní odborní zamestnanci hlavného mesta a výsledkom tejto činnosti je rozhodnutie primátora Bratislavy, ako príslušného výkonného orgánu a štatutárneho orgánu Bratislavy, o vydaní záväzného stanoviska.
Aké útvary v rámci HMBA posudzujú žiadosť?
Žiadosť posudzujú najmä Oddelenie usmerňovania investičnej činnosti, Oddelenie dopravného inžinierstva, hlavná architektka Bratislavy, prípadne iné útvary Magistrátu hlavného mesta SR Bratislavy.
Aká je lehota na strane HMBA k vybaveniu žiadosti?
Vzhľadom na výnimočný charakter vydávaných stanovísk v prostredí dvojúrovňovej samosprávy a významu Bratislavy HMBA nemá stanovenú lehotu. Vybavenie záväzných stanovísk v lehotách od troch do šesť mesiacov (v závislosti od kvality, komplexity posudzovaných dokumentácií a náročnosti z hľadiska daného územia, resp. predloženého investičného zámeru).
Prečo trvá vydanie niektorých záväzných stanovísk dlhší čas?
Dĺžka vybavovania žiadostí sa odvíja od množstva premenných, ovplyvňuje ju napr. kvalita a úplnosť predloženej žiadosti a dokumentácie, charakter, rozsah a význam navrhovaného investičného zámeru, nakoľko je zložité územie, kde má byť umiestnený, pokrytie daného územia platnou územnoplánovacou dokumentáciou, vzhľadom na celomestský charakter vydávania stanovísk (stavby sú umiestňované a povoľované 15 stavebnými úradmi) aj množstvo podaných žiadostí v rámci území jednotlivých mestských častí a pod.
Žiada HMBA dodatočne ďalšie podklady pri posudzovaní žiadosti?
Posudzovanie žiadostí a predložených dokumentácií je proces, počas ktorého môžu byť požadované ďalšie doplňujúce podklady.
Kde získam informácie o stave podania žiadosti o vydanie záväzného stanoviska?
+421 2 59 356 183
+421 2 59 356 660
Pri telefonickom získaní informácií je potrebné uviesť podacie číslo, resp. uviesť žiadateľa, číslo parciel a katastrálne územie, ktorého sa týka predmetný investičný zámer.
Aplikácia vybavenia žiadosti
Informácie o stave podania žiadosti k vydaniu záväzného stanoviska
Na prihlásenie do aplikácie, ktorá umožní podávateľovi sledovať online pohyb spisu – žiadosť o záväzné stanovisko, je potrebné zadať prihlasovacie kódy, ktoré boli podávateľovi zaslané hlavným mestom prostredníctvom notifikačného emailu („Podávateľovi – právnickej osobe“ je notifikačný email zasielaný automaticky , „Podávateľovi – fyzickej osobe“ je notifikačný email zasielaný po vyplnení tlačiva Súhlas so spracúvaním osobných údajov)
Kde nájdem vysvetlivky k skratkám použitým v aplikácii na sledovanie vybavenia žiadosti k vydaniu záväzného stanoviska?
Vysvetlivky sú uvedené v manuáli
Príloha A - Postup pri vybavovaní žiadostí o vydanie záväzného stanoviska hlavného mesta SR Bratislavy k investičnej činnosti v rámci územného konania a konania o dodatočnom povolení stavby v zmysle ustanovení stavebného zákona
.PDF; 245 kB
Príloha B - Postup pri vybavovaní žiadostí o vydanie stanoviska hlavného mesta SR Bratislavy k investičnému zámeru
.PDF; 234 kB
.DOCX; 76 kB
Postup pri vybavovaní žiadostí o vydanie územnoplánovacej informácie
Hlavné mesto SR Bratislava zabezpečuje agendu týkajúcu sa vybavenia žiadostí o vydanie územnoplánovacej informácie prostredníctvom oddelenia usmerňovania investičnej činnosti Magistrátu hl. m. SR Bratislavy
Pracovisko na poskytnutie informácií k žiadosti:
(prízemie budovy Magistrátu hl. m. SR Bratislavy, Primaciálne nám. 1)
Agenda –územné plánovanie a rozvoj, č. tel.: 59 356 183
Žiadateľ podá v podateľni magistrátu písomnú žiadosť adresovanú na:
Primaciálne nám.1, P. O. Box 192814 99 Bratislava 1
V žiadosti o vydanie územnoplánovacej informácie uvedie:
žiadateľ - fyzická osoba: meno, priezvisko, adresa trvalého pobytu, číslo telefónu
lokalizáciu uvažovaného zámeru – adresa lokality, parcelné čísla registra „C“, katastrálne územie
popis investičného zámeru a jeho bližšiu špecifikáciu
žiadateľ - právnická osoba:názov spoločnosti, sídlo, číslo telefónu
K žiadosti priloží kópiu katastrálnej mapy dotknutého územia v M 1:1000 s vyznačením záujmových parciel.
Oddelenie usmerňovania investičnej činnosti na podklade podanej žiadosti spracuje územnoplánovaciu informáciu v zmysle platnej územnoplánovacej dokumentácie a ďalších súvisiacich územnoplánovacích podkladov a rozpracovaných koncepcií. V prípade potreby zabezpečí pri spracovaní územnoplánovacej informácie súčinnosť príslušných útvarov magistrátu.
Bratislava 6. augusta 2018 - Dnes počas kontrolného dňa primátora mesta Bratislava Iva Nesrovnala, sa začala rekonštrukcia Jurkovičovej teplárne, národnej kultúrnej pamiatky. Jej komplexná rekonštrukcia si vyžiada investíciu viac ako 11,5 milióna EUR a dokončenie sa očakáva v priebehu roka 2020.
pondelok, 6. augusta 2018 #Chcem vedieť #Primátor #Samospráva #Rozvoj mesta #Usmerňovanie investičnej činnosti
Primátor rokoval s HB Reavis a J&T Real Estate o dopravných projektoch
Bratislava 19. mája 2017 – Primátor hlavného mesta SR Bratislavy Ivo Nesrovnal dnes rokoval so zástupcami spoločností HB Reavis a J&T Real Estate v súvislosti so zámermi týchto spoločností realizovať v hlavnom meste investície do dopravnej infraštruktúry (nadzemná lanová dráha a električková trať).
piatok, 19. mája 2017 #Strategické dokumenty #Rozvoj mesta #Usmerňovanie investičnej činnosti #Nové Mesto #Petržalka #Ružinov
Hlavné mesto pripravuje výškovú reguláciu
Bratislava 22. októbra 2016 – Hlavné mesto SR Bratislava pripravuje urbanistickú štúdiu výškového zónovania mesta. Verejné prerokovanie zámeru tejto štúdie bude hlavné mesto verejne prerokovávať už v pondelok 24. októbra o 17.00 hod. v Zrkadlovej sále Primaciálneho paláca.
sobota, 22. októbra 2016 #Urbanistické štúdie #Usmerňovanie investičnej činnosti